CELEX: 62013CN0640
Language: lt
Date: 2013-12-04 00:00:00
Title: Byla C-640/13: 2013 m. gruodžio 4 d. pareikštas ieškinys byloje Europos Komisija prieš Jungtinę Didžiosios Britanijos ir Šiaurės Airijos Karalystę

15.3.2014   
            
            
               LT
            
            
               Europos Sąjungos oficialusis leidinys
            
            
               C 78/2
            
         2013 m. gruodžio 4 d. pareikštas ieškinys byloje Europos Komisija prieš Jungtinę Didžiosios Britanijos ir Šiaurės Airijos Karalystę
   
   (Byla C-640/13)
   2014/C 78/04
   Proceso kalba: anglų
   
      Šalys
   
   
      Ieškovė: Europos Komisija, atstovaujama R. Lyal, W. Roels
   
      Atsakovė: Jungtinė Didžiosios Britanijos ir Šiaurės Airijos Karalystė
   
      Ieškovės reikalavimai
   
   
               —
            
            
               Pripažinti, kad atgaline data apribodama mokesčių mokėtojų teisę susigrąžinti mokesčius, surinktus pažeidžiant Sąjungos teisę, Jungtinė Karalystė neįvykdė įsipareigojimų pagal ESS 4 straipsnio 3 dalį;
            
         
               —
            
            
               priteisti iš Jungtinės Didžiosios Britanijos ir Šiaurės Airijos Karalystės bylinėjimosi išlaidas.
            
         
      Nagrinėjami nacionalinės teisės aktai
   
   Pagal 2007 m. finansų įstatymo 107 straipsnį mokesčių mokėtojai atgaline data netenka teisės susigrąžinti neteisėtai surinkto mokesčio.
   
      Pagrindinis argumentas
   
   Kadangi nėra jokios ES teisės nuostatos šioje srityje, kiekviena valstybė narė turi nustatyti procesines taisykles, reglamentuojančias ieškinius, kuriais siekiama ginti pagal ES teisę suteiktas piliečių teises. Tačiau ši procesinė autonomija turi būti įgyvendinama laikantis veiksmingumo ir lygiavertiškumo principų bei atsižvelgiant į kitus bendruosius teisės principus, kaip antai teisinio saugumo ir teisėtų lūkesčių apsaugos principus. 2007 m. finansų įstatymo 107 straipsniu pažeidžiami šie principai, taigi šis straipsnis nesuderinamas su ESS 4 straipsnio 3 dalimi.